9. Comerțul cu produse derivate din focă (
Înainte de votare:
Hartmut Nassauer
(DE) Dle Președinte, aș dori să atrag atenția asupra unei erori care s-a strecurat pe lista de vot a Grupul Partidului Popular European (Creştin-Democrat) şi al Democraţilor Europeni. La votul final asupra propunerii revizuite și a rezoluției legislative ar trebui să se precizeze "voturi libere”. Vă rog - aici includ şi Grupul în această rugăminte - să nu uitaţi acest lucru.
Hans-Peter Martin
(DE) Domnule Preşedinte, aş dori să vă întreb care articol anume din Regulamentul de procedură permite Grupurilor să îşi corecteze listele de votare aici cu permisiunea dvs.? Acesta este un abuz la adresa independenţei parlamentare a deputaţilor individuali!
